EURÓPSKA KOMISIA V Bruseli4. 5. 2016 COM(2016) 242 final Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii (žiadosť z Belgicka – EGF/2015/012 BE/Hainaut Machinery)



DÔVODOVÁ SPRÁVA 1.KONTEXT NÁVRHU 1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (ďalej len „nariadenie o EGF“). 2.Belgicko podalo 17. decembra 2015 žiadosť EGF/2015/012 BE/Hainaut Machinery o finančný príspevok z EGF v dôsledku prepúšťania v odvetví ekonomickej činnosti v rámci divízie 28 NACE Rev. 2 (výroba strojov a zariadení i. n.) v belgickom regióne Hainaut (BE32) úrovne NUTS 2. 3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené. 2.ZHRNUTIE ŽIADOSTI Žiadosť o príspevok z EGF EGF/2015/012 BE/Hainaut Machinery Členský štát Belgicko Dotknutý(-é) región(-y) (úroveň NUTS 2) Hainaut (BE32) Dátum podania žiadosti 17. decembra 2015 Termín na potvrdenie prijatia žiadosti 31. decembra 2015 Termín na vyžiadanie dodatočných informácií 31. decembra 2015 Termín na poskytnutie dodatočných informácií 11. februára 2016 Termín na dokončenie posúdenia 5. mája 2016 Kritérium zásahu článok 4 ods. 2 nariadenia o EGF Počet dotknutých podnikov 3 Odvetvie(-a) ekonomickej činnosti (divízia NACE Rev. 2) 28 (výroba strojov a zariadení i. n.) Referenčné obdobie od 25. decembra 2014 do 25. septembra 2015 Celkový počet prepustených pracovníkov 488 Celkový počet oprávnených dotknutých prijímateľov 488 Celkový počet dotknutých prijímateľov 488 Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET) 300 Rozpočet na personalizované služby (v EUR) 2 972 669 Rozpočet na využívanie EGF (v EUR) 67 400 Celkový rozpočet (v EUR) 3 040 069 Príspevok z EGF (60 %) (v EUR) 1 824 041 3.POSÚDENIE ŽIADOSTI 3.1.Postup 4.Belgicko podalo žiadosť EGF/2015/012 BE/Hainaut Machinery 17. decembra 2015, teda do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti v lehote dvoch týždňov od jej predloženia a zároveň požiadala Belgicko o dodatočné informácie. Dodatočné informácie boli poskytnuté do šiestich týždňov od požiadania. Lehota 12 týždňov od prijatia úplnej žiadosti, v ktorej by Komisia mala dokončiť posúdenie súladu žiadosti s podmienkami na poskytnutie finančného príspevku, uplynie 5. mája 2016. 3.2.Oprávnenosť žiadosti 3.2.1.Príslušné podniky a prijímatelia 5.Žiadosť sa týka 488 pracovníkov prepustených v odvetví ekonomickej činnosti v rámci divízie 28 NACE Rev. 2 (výroba strojov a zariadení i. n.). K prepúšťaniu v podnikoch došlo v regióne Hainaut (BE32) úrovne NUTS 2. Podniky a počet prepustených pracovníkov počas referenčného obdobia Carwall SA 13 Caterpillar Belgium SA 169 Doosan SA 306



Celkový počet podnikov: 3



Celkový počet prepustených pracovníkov: 488 Celkový počet samostatne zárobkovo činných osôb, ktoré ukončili svoju činnosť: 0 Celkový počet oprávnených pracovníkov a samostatne zárobkovo činných osôb: 488 3.2.2.Kritériá zásahu 6.Belgicko predložilo žiadosť na základe kritérií zásahu uvedených v článku 4 ods. 2 nariadenia o EGF odchylne od kritérií článku 4 ods. 1 písm. b) daného nariadenia, podľa ktorého je potrebných aspoň 500 pracovníkov, ktorí boli prepustení v referenčnom období deviatich mesiacov v podnikoch, ktoré fungujú v rovnakom odvetví ekonomickej činnosti vymedzenom ako divízia klasifikácie NACE Rev. 2 a nachádzajú sa v jednom regióne alebo v dvoch susediacich regiónoch úrovne NUTS 2 v členskom štáte. V regióne úrovne NUTS 2 Hainaut (B32) bolo prepustených 488 pracovníkov. 7.Referenčné obdobie pre žiadosť v dĺžke deviatich mesiacov trvalo od 25. decembra 2014 do 25. septembra 2015.

3.2.3.Stanovenie počtu prepustených pracovníkov a prípadov ukončenia činnosti 8.Počet prepustených pracovníkov počas referenčného obdobia sa vypočítal takto: –44 od dátumu, keď zamestnávateľ v súlade s článkom 3 ods. 1 smernice Rady 98/59/ES písomne oznámil príslušnému verejnému orgánu plánované hromadné prepúšťanie. Pred dátumom dokončenia posúdenia Komisie Belgicko potvrdilo, že týchto 44 pracovníkov bolo skutočne prepustených, –438 od dátumu individuálnej výpovede zo strany zamestnávateľa, ktorou pracovníka prepúšťa alebo s ním ukončuje pracovný pomer, –6 od dátumu skutočného ukončenia pracovného pomeru alebo od vypršania platnosti pracovnej zmluvy. 3.2.4.Oprávnení prijímatelia 9.Celkový počet oprávnených prijímateľov je 488. 3.2.5.Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie 10.V snahe stanoviť súvislosť medzi prepúšťaním a vážnymi zmenami v štruktúre svetového obchodu v dôsledku globalizácie Belgicko tvrdí, že v posledných rokoch sa obchod so stavebnými strojmi v Únii vážne narušil. To má negatívny dosah na ziskovosť uvedených troch podnikov, ktoré sa špecializujú na výrobu komponentov a/alebo montáž strojov používaných v odvetví stavebníctva, v Európe. Odvetvie, ktorého sa týka návrh, sa vyznačuje tým, že jeho výrobné jednotky sú umiestnené blízko k trhu. Uvedené tri podniky teda vyrábajú prevažne pre európsky trh. Z dôvodu klesajúcej úrovne verejných a súkromných investícií do infraštruktúry sa dopyt po výrobkoch vyrobených v týchto troch podnikoch zodpovedajúcim spôsobom znížil. Výroba stavebných strojov v Európe klesla z 212 028 jednotiek v roku 2007 na 116 461 jednotiek v roku 2014, čo predstavuje pokles výroby o 45,1 %. Výsledkom je výrazná strata podielu európskych výrobcov na trhu. Súčasne v Európe výrazne vzrástli ceny ocele. Pokles úspor z rozsahu a zvýšenie jednotkových nákladov viedli k strate konkurencieschopnosti európskych závodov. Toto zníženie konkurencieschopnosti viedlo k premiestneniu značnej výrobnej kapacity do tretích krajín (z tohto vývoja ťažili najmä závody v Ázii). 11.V odvetví výroby strojov a zariadení i. n. bolo doteraz podaných 14 žiadostí o finančný príspevok z EGF, pričom osem z nich súviselo s globalizáciou v oblasti obchodu a šesť s celosvetovou finančnou a hospodárskou krízou. 3.2.6.Udalosti, ktoré viedli k prepúšťaniu a ukončeniu činnosti 12.Uvedené prepúšťanie bolo pôvodne vyvolané vyhlásením spoločnosti Caterpillar Belgium S. A. z 23. februára 2013, že vo svojom výrobnom závode v Gosselies začne postup hromadného prepúšťania. Väčšina z dotknutých 1 399 pracovníkov bola zahrnutá do prvej žiadosti o príspevok z EGF, ktorá sa týkala prepúšťania v podniku. Súčasný návrh sa týka zvyšných 169 pracovníkov závodu. Spoločnosť Carwall S. A., hlavný dodávateľ kabín pre spoločnosť Caterpillar Belgium S. A., predovšetkým z dôvodu nižšieho objemu objednávok od spoločnosti Caterpillar zaznamenala pokles dopytu po svojich výrobkoch, a preto bola nútená znížiť výrobu. Tretí podnik, ktorého sa týka tento návrh, Doosan S. A., vyrába rýpadlá. Zníženie dopytu po jeho výrobkoch v Európe viedlo k rozhodnutiu zatvoriť výrobný závod vo Frameries a zásobovať európsky trh z výrobných závodov v Južnej Kórei. 3.2.7.Očakávané účinky prepúšťania na miestne, regionálne a celoštátne hospodárstvo a zamestnanosť 13.Očakáva sa výrazný vplyv prepúšťania na miestne a regionálne hospodárstvo a zamestnanosť. Hainaut čelí ťažkej situácii na trhu práce, pričom má mieru zamestnanosti na úrovni 52,7 % (o 9,2 percentuálneho bodu nižšiu ako celoštátny priemer) a mieru nezamestnanosti 14,5 % (o 5,9 percentuálneho bodu vyššiu ako celoštátny priemer). V regióne Hainaut utrpel najmä spracovateľský priemysel: len v oblasti Charleroi klesla v rokoch 2007 až 2012 zamestnanosť v tomto odvetví o 15,3 %. Túto situáciu ešte sťažuje skutočnosť, že vo Valónsku znižuje výrobu celé spracovateľské odvetvie, čo spôsobilo stratu 1 236 pracovných miest v roku 2013 a 1 878 pracovných miest v roku 2014. Verejné služby zamestnanosti v tejto oblasti od roku 2012 zaznamenali aj výrazný pokles ponuky pracovných miest, a to o 13 %. Trh práce v regióne Hainaut sa okrem toho vyznačuje vysokým podielom nedostatočne kvalifikovanej pracovnej sily (o niečo viac ako polovica uchádzačov o zamestnanie v regióne Hainaut nemá vyššie sekundárne vzdelanie). Pre pokles výroby v celom spracovateľskom odvetví bude pre cieľovú skupinu tejto žiadosti ťažké nájsť si podobné zamestnanie a určite bude potrebné úsilie o zlepšenie zručností. 3.2.8.Vysvetlenie mimoriadnych okolností, na ktorých stojí prípustnosť žiadosti 14.Belgicko tvrdí, že napriek skutočnosti, že počas deväťmesačného referenčného obdobia bolo prepustených menej ako 500 pracovníkov, mala by sa táto žiadosť aj tak považovať za žiadosť podľa článku 4 ods. 1 písm. b) nariadenia o EGF, a to z dôvodu mimoriadnych okolností, ktoré mali vážny dosah na zamestnanosť a miestne, regionálne či celoštátne hospodárstvo. Ďalší pracovníci z jedného z podnikov, ktorých sa táto žiadosť týka, konkrétne zo spoločnosti Caterpillar Belgium S. A., boli cieľovou skupinou žiadosti EGF/2014/011 BE/Caterpillar, ktorá bola podaná už skôr a v súčasnosti sa vykonáva. Súčasná žiadosť sa považuje za žiadosť nadväzujúcu na prvú žiadosť v súvislosti s hromadným prepúšťaním v spoločnosti Caterpillar Belgium S. A., keďže je súčasťou toho istého postupu hromadného prepúšťania. Tri podniky, ktorých sa táto žiadosť týka, sú dôležitými aktérmi v regióne v oblasti výroby stavebných strojov a zabezpečujú 72 % pracovných miest v tejto oblasti. Okrem toho 12,3 % pracovných síl v dotknutom regióne pracuje vo výrobe, kde od roku 2007 došlo k poklesu zamestnanosti o 8 percentuálnych bodov. Preukázanie mimoriadnych okolností spojených s týmto prípadom bolo podopreté odkazom na nepriaznivú situáciu na trhu práce v tomto regióne, ktorá sa prejavuje mierou zamestnanosti nižšou ako priemer, vysokým podielom nedostatočne kvalifikovanej pracovnej sily a vysokou úrovňou dlhodobej nezamestnanosti, ktorá predstavuje 39,0 % celkovej nezamestnanosti v regióne Hainaut. 3.3.Dotknutí prijímatelia a navrhované opatrenia 3.3.1.Dotknutí prijímatelia 15.Počet prepustených pracovníkov, ktorých účasť na opatreniach sa očakáva, sa odhaduje na 488. Rozdelenie týchto pracovníkov podľa pohlavia, štátnej príslušnosti a vekových skupín: Kategória Počet dotknutých prijímateľov Pohlavie: muži: 460 (94,3 %) ženy: 28 (5,7 %) Štátna príslušnosť: občania EÚ: 485 (99,4 %) osoby, ktoré nie sú občanmi EÚ: 3 (0,6 %) Veková skupina: 15 – 24 rokov: 29 (5,9 %) 25 – 29 rokov: 33 (6,8 %) 30 – 54 rokov: 251 (51,4 %) 55 – 64 rokov: 175 (35,9 %) viac ako 64 rokov: 0 (0,0 %)

16.Belgicko okrem toho poskytne personalizované služby spolufinancované z fondu EGF až 300 mladým ľuďom z regiónu Hainaut, ktorí nie sú zamestnaní, ani nie sú v procese vzdelávania alebo odbornej prípravy (NEET) a ktorí ku dňu predloženia žiadosti nedosiahli vek 25 rokov, a to vzhľadom na to, že k prepusteniu 488 osôb uvedenému v odseku 15 došlo v regióne Hainaut (B32) úrovne NUTS 2, ktorý je na získanie tejto pomoci oprávnený v rámci iniciatívy na podporu zamestnanosti mladých ľudí. 17.Celkový počet dotknutých prijímateľov, ktorých účasť na opatreniach sa očakáva, sa preto vrátane NEET odhaduje na 788. 3.3.2.Oprávnenosť navrhovaných opatrení 18.Personalizované služby, ktoré budú poskytnuté prepusteným pracovníkom a NEET, pozostávajú z týchto opatrení: –Podpora/poradenstvo/integrácia: Tento súbor služieb vychádza zo štandardných činností, ktoré realizujú oddelenia zodpovedné za prechod do iného zamestnania. Služby zabezpečí špecializovaný tím zamestnancov organizácie FOREM v spolupráci s organizáciami zastupujúcimi bývalých pracovníkov s cieľom podporiť účastníkov, aby sa zapojili do opatrení, a pomôcť im s administratívnymi úkonmi. Na uľahčenie kontaktov medzi pracovníkmi sú služby poskytované všetkým prepusteným pracovníkom spoločne vo vyhradených priestoroch. Služby tvoria tri druhy činností: i) informovanie všetkých pracovníkov o postupoch pri hľadaní zamestnania (ako napísať životopis a žiadosť o zamestnanie, ako využívať internetové zdroje atď.); ii) individuálne pohovory s poradcom z organizácie FOREM (audit zručností, kariérna dráha, poradenstvo týkajúce sa odbornej prípravy atď.); iii) bezplatný a otvorený prístup k nástrojom na hľadanie zamestnania (IT vybavenie s pripojením na internet, telefón, odborná dokumentácia atď.). –Uľahčenie hľadania zamestnania: FOREM bude realizovať špecifické činnosti, ktoré pracovníkom pomôžu pri hľadaní zamestnania a pri prekonávaní ťažkostí pri prechode do iného zamestnania. Patria sem stretnutia prepustených pracovníkov s potenciálnymi zamestnávateľmi (priraďovanie voľných pracovných miest k vhodným žiadostiam), návštevy podnikov, stretnutia s náborovými pracovníkmi na prípravu na pracovný pohovor a výmeny skúseností s inými pracovníkmi, ktorí už po hromadnom prepúšťaní boli preškolení alebo si našli zamestnanie. –Integrovaná odborná príprava: FOREM alebo strediská na rozvoj spôsobilostí (Centres de competence), príp. IFAPME poskytnú širokú škálu špecifických kurzov odbornej prípravy. V prvom kroku budú zamestnanci organizácie FOREM pomáhať každému účastníkovi stanoviť si pracovné ciele a vybrať si jeden z ponúkaných modulov odbornej prípravy. Na konci každého modulu odbornej prípravy je možné nové zručnosti posúdiť a zdokumentovať. Podľa typu odbornej prípravy a charakteru spôsobilostí získajú účastníci buď formálne uznanie zručností (teda osvedčenie o spôsobilosti), osvedčenie o účasti (v prípade spôsobilostí alebo povolaní, pre ktoré neexistuje žiadne formálne uznanie), alebo potvrdenie zručností (v prípade zručností a spôsobilostí nadobudnutých mimo formálnych kurzov odbornej prípravy). –Podpora zakladania podnikov: Pracovníkom, ktorí uvažujú o založení vlastného podniku, bude počas tohto procesu poskytnuté poradenstvo a podpora. Táto podpora zahŕňa dve hlavné činnosti: i) spoločné informačné stretnutia na zvyšovanie informovanosti o príležitostiach na zakladanie podnikov, poskytovanie informácií o právnych aspektoch a opatreniach na podporu zakladania podnikov; ii) individuálne pohovory so záujemcami s cieľom zhodnotiť ich plány a skontaktovať ich s organizáciami a poskytovateľmi služieb na podporu podnikania. –Podpora kolektívnych projektov: Pracovníkom, ktorí prípadne zvažujú, že spoločne ako skupina založia „sociálny podnik“, poskytne poradenstvo a podporu špecializovaná poradenská služba a oddelenie zodpovedné za prechod do iného zamestnania. Táto podpora zahŕňa informačné a osvetové stretnutia týkajúce sa zakladania podnikov a základných riadiacich zručností, ako aj poradenstvo pri zakladaní podniku (napr. vypracovanie podnikateľského plánu, vypracovanie stanov, marketing atď.). Žiadosť posúdi podporný výbor, ktorý združuje zástupcov zamestnávateľských organizácií, odborových zväzov a organizácie FOREM, a rozhodne o udelení grantu. Každý pracovník zapojený do projektu môže získať grant vo výške 5 000 EUR (pričom sa finančné prostriedky pre všetkých zúčastnených pracovníkov spoja). Granty sa môžu použiť na nákup zariadení, tovaru, na propagáciu, poradenstvo, odbornú prípravu atď. Bude ich spravovať poradenská služba, ktorá bude informovať FOREM o využití výdavkov (faktúry a podporné doklady). –Príspevky: Účastníkom budú poskytnuté aj príspevky na hľadanie zamestnania a na odbornú prípravu. Personalizované služby, ktoré budú poskytnuté NEET, vychádzajú z podobného prístupu a pozostávajú z týchto opatrení: –Mobilizácia a poradenstvo: Vytvorenie podrobného profilu umožní mladým ľuďom začať priamo s ďalším vzdelávaním/odbornou prípravou alebo sa zúčastniť na špeciálnom úvodnom kurze zameranom na zvýšenie sebadôvery a preskúmanie záujmov. –Odborná príprava: FOREM alebo strediská na rozvoj spôsobilostí, príp. IFAPME poskytnú širokú škálu špecifických kurzov odbornej prípravy. –Personalizované zlepšenie zručností: Pre každú osobu patriacu do skupiny NEET zapojenú do tohto opatrenia bude vypracovaný personalizovaný plán na zlepšenie zručností. –Príspevky: Účastníkom budú poskytnuté aj príspevky na hľadanie zamestnania, odbornú prípravu a mobilitu. 19.Opísané navrhované opatrenia predstavujú aktívne opatrenia trhu práce patriace medzi oprávnené opatrenia stanovené v článku 7 nariadenia o EGF. Tieto opatrenia nenahrádzajú pasívne opatrenia sociálnej ochrany. 20.Belgické orgány poskytli požadované informácie o opatreniach, ktoré sú pre dotknuté podniky povinné na základe vnútroštátneho práva alebo podľa kolektívnych zmlúv. Potvrdili, že finančný príspevok z EGF nenahrádza žiadne z týchto opatrení. 3.3.3.Odhadovaný rozpočet 21.Odhadované celkové náklady sú 3 040 069 EUR, z čoho 2 972 669 EUR tvoria výdavky na personalizované služby a 67 400 EUR výdavky na činnosti súvisiace s prípravou, riadením, informovaním a propagáciou, kontrolou a podávaním správ. 22.Celková výška finančného príspevku požadovaného z EGF je 1 824 041 EUR (60 % celkových nákladov).

Opatrenia Odhadovaný počet účastníkov Odhadované náklady na účastníka (v EUR) Odhadované celkové náklady (v EUR) Personalizované služby (opatrenia podľa článku 7 ods. 1 písm. a) a c) nariadenia o EGF) Prechod do iného zamestnania (Reconversion): Podpora/poradenstvo/integrácia (Accompagnement/Orientation/Insertion) 488 2 849 1 390 089 Uľahčenie hľadania zamestnania (Dynamisation de la recherche d'emploi) 200 163 32 500 Odborná príprava (Formation) Integrovaná odborná príprava (Formations intégrées) 200 594 118 850 Podpora podnikania (Aide à la creation d'emploi) Podpora pri zakladaní podniku (Autocreation d'emploi individuelle) 300 117 35 000 Kolektívne projekty zvyšovania informovanosti (Sensibilisation aux projets collectifs) 300 160 47 868 Granty pre kolektívne projekty (Bourses de création de projets collectifs) 10 5 000 50 000 NEET: Mobilizácia a poradenstvo (Mobilisation/Accompagnement) 300 3 350 1 004 896 NEET: Integrovaná odborná príprava (Formations intégrées) 100 850 85 000 NEET: Personalizované zlepšenie zručností (Remédiation et mise à niveau) 50 1 300 65 000 Medzisúčet (a): Percentuálny podiel balíka personalizovaných služieb: – 2 829 203 (95,17 %) Príspevky a stimuly (opatrenia podľa článku 7 ods. 1 písm. b) nariadenia o EGF) Príspevok na hľadanie zamestnania (Allocations de recherche d'emploi) 488 153 74 844 Príspevok na odbornú prípravu (Allocations de formation) 200 62 12 372 NEET: Príspevok na hľadanie zamestnania (Allocations de recherche d'emploi) 150 125 18 750 NEET: Príspevok na mobilitu (Allocations de mobilité) 150 125 18 750 NEET: Príspevok na odbornú prípravu (Allocations de formation) 100 125 12 500 Príspevok na personalizované zlepšenie zručností (Allocations remédiation) 50 125 6 250 Medzisúčet (b): Percentuálny podiel balíka personalizovaných služieb: – 143 466 (4,83 %) Opatrenia podľa článku 7 ods. 4 nariadenia o EGF 1. Prípravné činnosti – 1 500 2. Riadenie – 8 000 3. Informovanie a propagácia – 45 000 4. Kontrola a podávanie správ – 12 900 Medzisúčet (c): Percentuálny podiel celkových nákladov: – 67 400 (2,22 %) Celkové náklady (a + b + c): – 3 040 069 Príspevok z EGF (60 % celkových nákladov) – 1 824 041 23.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF nepresahujú 35 % celkových nákladov koordinovaného balíka personalizovaných služieb. Belgicko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo odbornou prípravou. 24.Ďalej potvrdili, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa. 3.3.4.Obdobie oprávnenosti výdavkov 25.Belgicko začalo poskytovať personalizované služby dotknutým prijímateľom 1. januára 2015. Výdavky na opatrenia uvedené v odseku 22 sú preto oprávnené na finančný príspevok z EGF od 1. januára 2015 do 17. decembra 2017, s výnimkou výdavkov na vzdelávacie kurzy alebo kurzy odbornej prípravy v trvaní dva roky alebo dlhšie, ktoré budú oprávnené na finančný príspevok do 17. júna 2018. 26.Belgicku začali vznikať administratívne výdavky na využívanie EGF 1. januára 2015. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na finančný príspevok z EGF od 1. januára 2015 do 17. júna 2018. 3.3.5.Komplementarita s opatreniami financovanými z vnútroštátnych prostriedkov alebo prostriedkov Únie 27.Zdrojmi vnútroštátneho predbežného financovania alebo spolufinancovania sú Valónske verejné služby zamestnanosti (FOREM) a región Valónsko. 28.Belgicko potvrdilo, že uvedené opatrenia, na ktoré sa vynakladajú finančné prostriedky z EGF, nebudú financované z iných finančných nástrojov Únie. 3.3.6.Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi 29.Belgicko uviedlo, že koordinovaný balík personalizovaných služieb bol vypracovaný po konzultácii so všetkými zainteresovanými stranami vrátane sociálnych partnerov, podnikov a verejných služieb zamestnanosti. Tieto zainteresované strany budú prostredníctvom monitorovacieho výboru pozorne sledovať vykonávanie navrhovaných opatrení. 3.4.Systémy riadenia a kontroly 30.Žiadosť obsahuje opis systému riadenia a kontroly, v ktorom sa špecifikujú povinnosti zapojených subjektov. Belgicko oznámilo Komisii, že finančný príspevok budú riadiť a kontrolovať tie isté orgány, ktoré sú zodpovedné za financovanie z Európskeho sociálneho fondu (ESF). 3.5.Záväzky poskytnuté zo strany dotknutého členského štátu 31.Belgicko poskytlo všetky potrebné uistenia, že: –pri prístupe k navrhovaným opatreniam a ich vykonávaní sa budú dodržiavať zásady rovnakého zaobchádzania a nediskriminácie, –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania, –prepúšťajúce podniky, ktoré po prepúšťaní pokračujú v činnosti, splnili svoje právne záväzky, ktorými sa upravuje prepúšťanie, a prijali primerané opatrenia na zabezpečenie svojich zamestnancov, –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu, –navrhovanými opatreniami sa budú dopĺňať opatrenia financované zo štrukturálnych fondov,

–finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci. 4.VPLYV NA ROZPOČET 4.1.Návrh rozpočtu 32.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020, EGF nesmie prekročiť maximálnu ročnú sumu 150 miliónov EUR (v cenách z roku 2011). 33.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 1 824 041 EUR, čo predstavuje 60 % celkových nákladov na navrhované opatrenia. 34.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení, navrhované rozhodnutie o mobilizácii EGF prijmú spoločne Európsky parlament a Rada. 4.2.Súvisiace akty 35.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 1 824 041 EUR do príslušného rozpočtového riadku. 36.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF. Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii (žiadosť z Belgicka – EGF/2015/012 BE/Hainaut Machinery) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006, a najmä na jeho článok 15 ods. 4, so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení, a najmä na jej bod 13, so zreteľom na návrh Európskej komisie, keďže: (1)Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy, ktorou sa zaoberá nariadenie Európskeho parlamentu a Rady (ES) č. 546/2009, či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce. (2)Ako sa stanovuje v článku 12 nariadenia Rady (EÚ, Euratom) č. 1311/2013, EGF nesmie prekročiť maximálnu ročnú sumu 150 miliónov EUR (v cenách z roku 2011).